**Lyme borreliosis**

**Lyme borreliosis je sistemsko oboljenje kojeg uzrokuje baktrija (Borollia burgdoferi), koja se prenosi krpeljima (koji pripadaju nekim vrstama roda *Ixodes*). Krpelji se zaraze ovom bakterijom dok se hrane krvlju domaćina (mišoliki glodari, vjeverice, jeleni i drugi mali kralježnjaci). Osim u Americi, bolest se registrira širom sjeverne i srednje Evrope, a zahvata i zemlje jugoistočnog dijela kontinenta. Bolest je sezonskog karaktera jer je povezana sa aktivnošću krpelja. Pojavljuje se od ranog proljeća do kasne jeseni, a najveći broj oboljelih se javlja u mjesecu junu/lipnju i julu/srpnju. Bolest se uglavnom javlja među osobama koje borave u prirodi (izletnici, lovci, skupljači gljiva..). Većina infekcija protiče bez simptoma. Klinički se razlikuju tri faze bolesti. Tokom prve faze zahvaćena je koža, javlja se crvenilo/lezija oko mjesta uboda krpelja. Mogu se pojaviti i opći simptomi – povišena temperatura, glavobolja, malaksalost, bolovi u mišićima i zglobovima. U kasnijoj fazi bolesti mogu se javiti neurološke i kardiološke tegobe, a nakon više godina upalne i degenerativne promjene na većim zglobovima i koži (domen kliničara). U malog broja neliječenih slučajeva može doći do ozbiljnih posljedica, ali Lyme borelioza sama ne uzrokuje smrt.**

**Malo zemalja imaju rutinsko prijavljivanje ove bolesti, te se većina podataka o kretanju ove bolesti dobija iz seroloških istraživanja. Prvi slučajevi Zavodu za javno zdravstvo FBiH su prijavljeni 2002. godine. Od tada do danas prijavljena su 34 slučaja.**

**Zbog kompleksnosti čini se teško provesti preventivne mjere, tako da poboljšanje znanja javnosti o uzroku i rizicima je izgleda najbolja opcija za ličnu zaštitu.**

**Spriječiti infekciju znači zaštiti se od uboda krpelja.**

**Način na koji se treba zaštiti:**

* **Smanjenje izloženosti krpeljima je najbolja obrana od bolesti.**
* **Otkrivene dijelove tijela zaštiti odjećom, tako da dugi rukavi i duge nogavice moraju biti čvrsto stisnute. Nogavice je najbolje ugurati u čarape ili čizme**
* **Za vrijeme boravka u prirodinositi nositi odjeću svijetlih boja kako bi se krpelj lakše uočio na odjeći i odmah uklonio**
* **Ne nositi odjeću od vune, flanela, koje imaju dlačice, jer se za nju krpelj lakše zakači;**
* **Ne odlagati odjeću na travu i grmlje**
* **Ne provlačiti se kroz nisko rastinje**
* **Korištenje odjeće i šatorskog platna impregniranog permitrinom ( slijediti upute proizvođača) koji ima aktivnost repelenta (dobija krpelje) i akaricida (ubija krpelje)**
* **Primjena repelenta – tvari koje odbijaju krpelje – koji se nanose na odjeću i obuću ili direktno na ožu ( u obliku stika, tekućine, spreja – slijediti upute proizvođača)**
* **Pregled cijelog tijela svakih nekoliko sati boravka u prirodi i nakon boravka u prirodi, te otklanjanje krpelja koji se nisu uspjeli učvrstiti**
* **Kupanje ili tuširanje čim je prije moguće nakon dolaska (po mogućnosti u roku od 2 sata) da se saperu i lakše pronađu krpelji koji su na tijelu**
* **Ako ste pronašli krpelja u koži, nema potrebe za panikom. Krpelji se mogu ukloniti i običnom tankom pincetom, tako da uhvatite krpelja što bliže površini kože. Pritisnite nježno, ali čvrsto, tupom pincetom blizu „glave“ krpelja. Preporuka je da se krpelj „okreće“ nježno u ravnini kože pa tek onda podigne sa kože. Krpelja izvucite bet trzaja. Nikako ne smijete odvojiti dijelovi tijela krpelja i ne dirajte ga golim prstim. Natrljajte vatom područje ugriza antiseptikom (alkohol, jod, sapun i voda) kako biste spriječili bakterijsku infekciju. Odložite živog krpelja uranjanjem u alkohol i baciti u WC. Nikada nemojte razbijati krpelja prstima!**
* **Ukoliko se javilo crvenilo na mjestu uboda krpelja, javiti se ljekaru, kako bi se uključila terapija! Pacijenti tretirani s odgovarajućim antibioticima u ranom stadiju bolesti se obično brzo i potpuno oporavi.**